In nomine Dei æterni,  Salvatoris nostri Jesu Christi, Ludovicus divinâ repropitiante clementiâ Rex. Cùm locis Deo dicatis in quibuscumque indiguerint consulere satagimus, gratiam  misericordiam à Domino Deo æterno, pro cujus amore id efficere noscimus, nos consequi non diffidimus. Idcircò notum sit omnibus fidelibus sanctæ Dei Ecclesiæ,  nostris, præsentibus scilicèt  futuris, quòd venerabilis Abba Blitgarius ex monasterio Sancti Dei Genitricis  perpetuæ Virginis Mariæ, ac Sancti Philiberti Confessoris incliti, nostram adiens mansuetudinem, suggessit nostræ clementiæ, quo Abbatiam Doseram, quam eis ab Normanorum rabiem vitandam jamdudùm concesseramus, modò præcepto nostræ auctoritatis firmaremus. Cujus petitionem ratam esse in omnibus decernentes, ob divinum scilicèt amorem, decrevimus, ut sicut à beatissimo Papa Stephano, seu ab Episcopis nostris per privilegium scripta, nostro scilicèt consensu, de suprascripta abbatia auctoritas eis firma concessa est, iterum auctoritatis nostræ præcepto, pro remedio animæ genitoris mei Bosonis,  genetricis meæ Ermingardis, necnon  avi mei Ludovici, seu etiam pro stabilitate regni mei, concedimus præfato abbati  successoribus suis, prædictam abbatiam, ut sine cujuscúmque inquietudine, firmam atque inviolabilem potestatem habeant tenendi, possidendi, ordinandi, atque ædificandi. Concedimus insuper juxtà morem præcedentium patrum, ut nullus judex, nulláque potestas, pro quolibet negotio peragendo loco illo ne pertentet, nisi à venerabilissimo Blitgario scilicèt suprascripto abbate, seu à successoribus suis, necnon  monachis Sanctæ Dei genitricis Mariæ  Sancti Philiberti, ibi invitatus fuerit. Permittimus insuper eis, quatenùs pro nobis  pro cunctis fidelibus nostris fideliter Deum exorent, ut nullus exactor, seu vicarius, seu potestas aliqua, neque in terrâ, neque in aquâ, ab ipsis, seu illorum fidelibus, teloneum accipere audeat, neque ullam exactionem, facere præsumat: neque rotaticum, neque portaticum, neque ripaticum, sed sicut superiùs prælibatum est, locum illum securiter, sine cujuslibet incursione, jure perpetuo possideant, Domino inibi famulantes, pro nobis jugiter orantes. Et ut hæc auctoritas confirmationis nostræ firmior habeatur,  per futura tempora inviolabiliùs conservetur, de anulo nostro subter sigillari jussimus, manu propriâ roborantes. Ego Arnulfus, notarius ad vicem Baruvini Archiepiscopi, atque Archicancellarii recognovi. Signum LUDOVICI serenissimi Regis. Data X. Kal. Julii anno Christo propitio XII. regnante Ludovico piissimo Rege, Indictione XIIII. Actum Sitillianis villa in Comitatu Avinionensi in Dei nomine.